《渡江》
明代·郭登

北客南归感壮怀，吴歌幽怨橹声哀。
秋深杨柳经霜落，江净芙蓉向晚开。
沙鸟乱啼山月上，棹郎清啸水风来。
故园佳丽何年别，老去浑无作赋才。

作者简介：（?—1472）明凤阳府人，字元登。郭英孙。幼英敏，及长博闻强记，好谈兵。景泰初以都督佥事守大同。自土木堡兵败后，边将畏缩，不敢接敌。登侦知敌踪后，以少胜多，军气为之一振。捷闻，封定襄伯。登治军纪律严明，料敌制胜，动合机宜，一时称善。谥忠武。